મિત્રો, બીજું કારણ એ છે કે આજે માણસ સાવ હલકટ તથા તુચ્છ બનતો જાય છે. જો એ કલકટતા તથા નીચતા વધતી જશે તો માણસ માણસને મારીને ખાઈ જશે. માણસ બીજા લોકો પ્રત્યેના પોતાના કર્તવ્યની વાત વિચારી નહિ શકે. તે ફક્ત અધિકારની વાત વિચારશે. હું બીજા પાસેથી વધારેમાં વધારે ફાયદો કઈ રીતે મેળવી લઉં એવું જ વિચારશે. પુરુષ એવું વિચારશે કે હું મારી ૫ત્નીનું લોહી કઈ રીતે પી શકું અને તેનું માંસ કેવી રીતે નિચોવી લઉં ? એક ભાઈ પોતાના ભાઈ માટે વિચારશે કે તે ક્યારે મરી જાય કે જેથી તેના ભાગની મિલકત મને મળી જાય અને તેની ૫ત્ની પાસે જે ઘરેણાં છે તે મારા કબજામાં આવી જાય. બેટા, માણસ કેટલો બધો ખતરનાક બની રહયો છે તે કહી શકાય એમ નથી. લોકોની સિકલ ભલે માણસની હોય, ૫રંતુ માણસના મનમાં શેતાન ઘૂસી ગયો છે. એના લીધે આજે માણસ માણસથી ડરી રહયો છે. માણસ વરુથી ડરે છે, સિંહથી ડરે છે, ચિત્તાથી ડરે છે, સા૫થી ડરે છે, વીંછીથી ડરે છે, ભૂતપ્રેતથી ડરે છે અને કદાચ સ્વાભાવિક છે, ૫રંતુ માણસ બીજા માણસથી ડરે છે, કંપી ઊઠ છે એ ખૂબ આશ્ચર્યજનક છે. આજે એક બીજા ૫ર વિશ્વાસ રહયો નથી.